หนังสือต้องห้ามนำเข้า ของ รศ.ดร.ปวิน ชัชวาลพงศ์พันธ์ นักวิชาการและผู้ลี้ภัยทางการเมือง คือหนังสือชื่อว่าอะไร
ราชกิจจานุเบกษา ประกาศ คําสั่งสํานักงานตํารวจแห่งชาติ ห้ามนำเข้าหนังสือที่ชื่อว่า Rama X: The Thai Monarchy under King Vajiralongkorn หรือแปลเป็นไทยได้ว่า "รัชกาลที่ 10: สถาบันกษัตริย์ไทยในรัชสมัยของกษัตริย์วชิราลงกรณ์" ของ รศ.ดร.ปวิน ชัชวาลพงศ์พันธ์ นักวิชาการและผู้ลี้ภัยทางการเมือง โดยหนังสือเล่มดังกล่าวไม่ใช่ "หนังสือต้องห้าม" เล่มแรกของประเทศไทย

ราชกิจจานุเบกษา เผยแพร่ประกาศฉบับนี้ เมื่อวันที่ 7 ก.ค. 2566 ระบุถึง คําสั่งสํานักงานตํารวจแห่งชาติ ที่ 370/2566 เรื่อง ห้ามสั่งเข้าหรือนำเข้าสิ่งพิมพ์เพื่อเผยแพร่ในราชอาณาจักร ลงนามคำสั่งโดย พล.ต.อ.ดำรงศักดิ์ กิตติประภัสร์ ผู้บัญชาการตำรวจแห่งชาติ เมื่อวันที่ 19 มิ.ย. 2566

คำสั่งความว่า "ด้วยปรากฏสิ่งพิมพ์ต่างประเทศ "Rama X : The Thai Monarchy King Vajiralongkorn" เขียนโดยนายปวิน ชัชวาลพงศ์พันธ์ มีลักษณะของภาพปกหนังสือ และบทความที่นําเสนอสื่อถึงทัศนคติของผู้เขียนที่เป็นการหมิ่นประมาท ดูหมิ่น หรือแสดงอาฆาตมาดร้ายพระมหากษัตริย์ พระราชินี รัชทายาท หรือผู้สําเร็จราชการแทนพระองค์ หรือจะกระทบต่อความมั่นคงแห่งราชอาณาจักรหรือความสงบเรียบร้อย หรือศีลธรรมอันดีของประชาชน

อาศัยอํานาจตามมาตรา 10 แห่งพระราชบัญญัติจดแจ้งการพิมพ์ พ.ศ. 2550 จึงห้ามสั่งเข้า หรือนําเข้าสิ่งพิมพ์ "Rama X : The Thai Monarchy King Vajiralongkorn" เพื่อเผยแพร่ในราชอาณาจักร

ผู้ใดฝ่าฝืนมีความผิดต้องระวางโทษจําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ รวมทั้งผู้บัญชาการตํารวจแห่งชาติมีอํานาจริบ และทําลายซึ่งสิ่งพิมพ์ดังกล่าว ทั้งนี้ ตั้งแต่บัดนี้เป็นต้นไป"
ความรู้พื้นฐานกฏหมาย,ประมวลกฎหมายอาญา,ประมวลกฎหมายวิธีพิจารณาความแพ่งฯ(วิแพ่ง),กฎหมายสิทธิมนุษยชน,ข่าวสารทั่วไป สถิติต่างๆ